PATVIRTINTA

Grinkiškio Jono Poderio gimnazijos

direktoriaus įsakymu

2017 m. sausio 2 d. Nr. V- 6(1)

**RADVILIŠKIO R. GRINKIŠKIO JONO PODERIO GIMNAZIJOS**

**SOCIALINĖS PEDAGOGINĖS PAGALBOS TEIKIMO VAIKUI IR**

**MOKINIUI TVARKOS APRAŠAS**

1. **BENDROSIOS NUOSTATOS**
2. Socialinės pedagoginės pagalbos Radviliškio r. Grinkiškio Jono Poderio gimnazijos (toliau – Gimnazijos) tvarkos aprašas (toliau – Aprašas) parengtas vadovaujantis Lietuvos Respublikos švietimo ir mokslo ministro 2016 m. lapkričio 2 d. įsakymu Nr. V-950 patvirtintu „Socialinės pedagoginės pagalbos teikimo vaikui ir mokiniui tvarkos aprašu“.
3. Socialinės pedagoginės pagalbos tvarkos aprašas pagalbos Radviliškio r. Grinkiškio Jono Poderio gimnazijoje nustato socialinės pedagoginės pagalbos teikimo vaikams ir mokiniams, mokytojams, tėvams (globėjams, rūpintojams) (toliau – Pagalba) tikslus, uždavinius, principus, gavėjus, teikėjus, organizavimo paskirtį, uždavinius, sritis ir reikalavimus socialinio pedagogo pareigybei.
4. Socialinės pedagoginės pagalbos paskirtis – padėti tėvams (globėjams, rūpintojams), kad būtų įgyvendinta vaiko ir mokinio teisė į mokslą, užtikrinti jo saugumą Gimnazijoje: išsiaiškinti ir šalinti priežastis, dėl kurių vaikas ar mokinys negali lankyti Gimnazijos ar vengia tai daryti, sugrąžinti į ją palikusius vaikus ir mokinius, kartu su tėvais (globėjais, rūpintojais) padėti vaikui ir mokiniui pasirinkti mokyklą pagal protines ir fizines galias ir joje adaptuotis.
5. Socialinė pedagoginė pagalba - tai socialinių pedagogų, klasės vadovų, mokytojų, administracijos ir pagalbos mokiniui specialistų veikla, susijusi su vaikų ir mokinių socialinių pedagoginių poreikių tenkinimu, leidžianti užtikrinti vaiko privalomą švietimą, ugdymosi kokybę, didinti švietimo veiksmingumą.
6. Socialinė pedagoginė pagalba teikiama vadovaujantis Lietuvos Respublikos švietimo įstatymu (Žin., 1991, Nr.23-593; 2011, Nr.38-1804), Lietuvos Respublikos vaiko minimalios ir vidutinės priežiūros įstatymu (Žin., 2007, Nr. 80-3214; 2010, Nr. 157-7969), Vyriausybės nutarimais, švietimo ir mokslo ministro įsakymais, Lietuvos Respublikos švietimo ir mokslo ministro 2004 m. birželio 15 d. įsakymu Nr.ISAK-941, Lietuvos Respublikos švietimo ir mokslo ministro 2011 m. liepos 21 d. įsakymo Nr. V-1393 redakcija, kitais teisės aktais ir šiuo Aprašu.
7. **TIKSLAS, UŽDAVINIAI, PRINCIPAI, GAVĖJAI IR TEIKĖJAI**
8. Socialinės pedagoginės pagalbos teikimo tikslas – padėti įgyvendinti vaiko teisę į mokslą, užtikrinti veiksmingą ugdymą ir mokymąsi, sudaryti prielaidas pozityviai socializacijai ir pilietinei brandai.
9. Socialinės pedagoginės pagalbos teikimo uždaviniai:
   1. padėti vaikams ir mokiniams adaptuotis Gimnazijoje ir ugdymosi mokymosi aplinkoje;
   2. ugdyti vaikų ir mokinių gyvenimo įgūdžius bendradarbiaujant su vaiko ir mokinio tėvais (globėjais, rūpintojais), Gimnazijos administracija, pagalbos mokiniui specialistais, kitais pedagoginiais darbuotojais, Radviliškio savivaldybės seniūnijų socialiniais darbuotojais, Radviliškio savivaldybės VTAS specialistais ir kitais socialiniais partneriais, siekiančiais užtikrinti vaiko ir mokinio saugumą ir teisę į mokslą;
   3. išsiaiškinti ir padėti šalinti priežastis, dėl kurių vaikai ir mokiniai negali dalyvauti privalomame švietime, lankyti Gimnazijos ar vengia tai daryti;
   4. sugrąžinti į Gimnaziją jos nelankančius mokinius, bendradarbiaujant su tėvais (globėjais, rūpintojais) ir institucijomis, atsakingomis už vaiko gerovę.
10. Pagalbos teikimo principai:
    1. lygios galimybės – kiekvienam vaikui ir mokiniui laiduojamas socialinės pedagoginės pagalbos prieinamumas;
    2. visuotinumas – visuotinė socialinė pedagoginė pagalba teikiama visiems vaikams ir mokiniams, kuriems jos reikia;
    3. kompleksiškumas - socialinė pedagoginė pagalba teikiama pagal poreikį kartu su kitomis švietimo pagalbomis;
    4. veiksmingumas – remiamasi tinkamais ir laiku priimtais sprendimais;
    5. individualumas - socialinė pedagoginė pagalba teikiama atsižvelgiant į konkretaus mokinio ir mokyklos problemas;
    6. konfidencialumas – neatskleidžiama konfidenciali informacija be vaiko, mokinio ar jo tėvų (globėjų, rūpintojų) sutikimo tretiesiems asmenims, išskyrus atvejus, kuriuos numato LR įstatymai.
11. Socialinės pedagoginės pagalbos gavėjai yra vaikai, mokiniai, jų tėvai (globėjai, rūpintojai), mokytojai.
12. Socialinės pedagoginės pagalbos teikėjai yra Gimnazijos socialinė pedagogė, klasių auklėtojai, pagalbos mokiniui specialistai, Vaiko gerovės komisija, kitos institucijos, atsakingos už vaiko gerovę.
13. **SOCIALINĖS PEDAGOGINĖS PAGALBOS TEIKIMO**

**ORGANIZAVIMAS**

1. Už socialinės pedagoginės pagalbos teikimą ir jos profesinę kokybę Gimnazijoje atsako vadovas.
2. Socialinės pedagoginės pagalbos teikimą Gimnazijoje vykdo socialinis pedagogas, klasės vadovas, mokytojai, administracija ir pagalbos mokiniui specialistai.
3. Klasės vadovas teikia socialinę pedagoginę pagalbą savo auklėjamosios klasės mokiniams, mokytojai – klasių ar grupių, kuriose dirba, mokiniams.
4. Socialinis pedagogas teikia socialinę pedagoginę pagalbą Gimnazijoje tiems mokiniams, kuriems klasės vadovas, mokytojai ar kiti švietimo pagalbos specialistai negali suteikti.
5. Socialinis pedagogas kartu su administracija, pagalbos mokiniui specialistais, mokytojais vykdo Pagalbos Gimnazijoje stebėseną, ją koordinuoja, teikia siūlymus dėl priemonių įgyvendinimo ir jų veiksmingumo užtikrinimo.
6. Socialinės pedagoginės pagalbos teikimo formos:
   1. individualus darbas – sprendžiant mokinio problemas, konsultuojant jo tėvus (globėjus, rūpintojus), mokytojus;
   2. darbas grupėje – gyvenimo įgūdžių ugdymas, pagalba sprendžiant problemas, tėvų (globėjų, rūpintojų) Gimnazijoje bendradarbiavimo skatinimas.
   3. darbas Gimnazijos bendruomenėje – saugios mokymosi ir ugdymosi aplinkos kūrimas.
7. Pagalbos teikimo būdai:
   1. konsultavimas – patarimai, pasitarimai, papildoma mokomoji pagalba mokiniams, mokytojams, tėvams (globėjams, rūpintojams) siekiant padėti išsiaiškinti tai, kas vyksta.
   2. tiriamoji veikla – vykdoma siekiant išsiaiškinti ir įvertinti aplinkos poveikį mokiniui, ugdymosi ir mokymosi sunkumus, siekiant užtikrinti veiksmingas pagalbos strategijas;
   3. prevencinė veikla – vykdoma siekiant užtikrinti mokiniui saugią ugdymosi aplinką, mažinti teisės pažeidimus, mokyklos nelankymą, laikytis Gimnazijos vidaus tvarkos taisyklių, vykdyti alkoholio, tabako, narkotikų ir psichotropinių medžiagų vartojimo, smurto, patyčių ir kitų neigiamų socialinių reiškinių prevenciją;
   4. tarpininkavimas – vykdomas siekiant padėti rasti tinkamiausius problemos sprendimo būdus, įgyvendinant vaiko teises ir teisėtus interesus;
   5. pagalbos tinklo kūrimas – vykdomas siekiant užtikrinti kompleksiškai teikiamos pagalbos vaikui ir mokiniui teikimą.
8. **BAIGIAMOSIOS NUOSTATOS**
9. Socialinis pedagogas savo veikloje vadovaujasi Socialinio pedagogo pareigine instrukcija ir Socialinio pedagogo kvalifikaciniais reikalavimais, patvirtintais Lietuvos Respublikos švietimo ir mokslo ministro 2001 m. gruodžio 14 d. įsakymu Nr. 1667 ,,Dėl Socialinio pedagogo kvalifikacinių reikalavimų ir pareiginių instrukcijų patvirtinimo“.
10. Gimnazijoje dirba vienas socialinis pedagogas (1 etatas).
11. Socialinės pedagoginės pagalbos finansavimas vykdomas iš Lietuvos Respublikos valstybės ir Radviliškio savivaldybės biudžeto lėšų